****

**ΔΕΛΤΙΟ ΤΥΠΟΥ**

Γνωρίστε το Pholus: το καινούργιο μονοθέσιο της Centaurus Racing

Το Σάββατο 12 Ιουλίου φιλοξενήθηκε στον Εκθεσιακό Πολυχώρο του Δήμου Βόλου η εκδήλωση παρουσίασης του καινούργιου μονοθεσίου της Centaurus Racing, η οποία στέφθηκε με επιτυχία. Απó τους μεγαλύτερους υποστηρικτές της ομάδας, τους καθηγητές του Πανεπιστημίου Θεσσαλίας, τους φίλους και συγγενείς των μελών της ομάδας, μέχρι και κάθε κάτοικο της πόλης που δείχνει ενδιαφέρον στη μηχανοκίνηση και στο έργο της Centaurus Racing, παρευρέθηκαν στο χώρο με σκοπό να τιμήσουν τη δουλειά, το πάθος και την εργατικότητα των μελών της.

Η ομάδα διανύει τα 16α χρόνια λειτουργίας της και φέτος ολοκλήρωσε την κατασκευή του 11ου και πρώτου ηλεκτροκίνητου μονοθεσίου της. Η παρουσίαση του Pholus ήταν το κορυφαίο σημείο της βραδιάς, ωστόσο δεν παρέλειψαν να αναφερθούν τα highlights της περσινής σεζόν και οι επιτυχίες που επέφερε στην ομάδα το τελευταίο βενζινοκίνητο αμάξι της, αλλά αναφέρθηκε και όσο πιο κατανοητά και λεπτομερώς γίνεται στη διαδικασία κατασκευής ενός τέτοιου τύπου μονοθεσίου formula.

Η ομάδα όμως δε θα είχε καταφέρει να πετύχει τους φετινούς της στόχους χωρίς την στήριξη των χορηγών της, οι οποίοι συνέβαλαν με κάθε τρόπο, είτε υλικής είτε χρηματικής χορηγίας, στην δημιουργία του Pholus και ακόμη ένα μεγαλύτερο ευχαριστώ στον όμιλο Ηρακλής που αποδείχθηκε αντάξιος υποστηρικτής ως προς το έργο και η ομάδα τον ευχαρίστησε όχι μόνο με την μετονομασία της ομάδας σε “Centaurus Racing powered by Heracles”, αλλά και με το βάπτισμα του καινούργιου μονοθεσίου βασισμένο στην μυθολογία του Ηρακλή και του καλύτερού του φίλου.

Ωστόσο, αξίζει να αναφερθούν η επιχείρηση Lazarou Bros για την πίστη και την αφοσίωση που δείχνουν στην ομάδα από την πρώτη μέρα, η Navios maritime partners l.p που - ακόμη κι αν είναι καινούργιος χορηγός - πιστεύει στο όραμα και στις δυνατότητες των φοιτητών μελών και τέλος το Πανεπιστήμιο Θεσσαλίας που βοηθάει, στηρίζει και κατανοεί τη δυσκολία του προκείμενου πρότζεκτ. Τέλος, δε θα μπορούσε κανείς να παραβλέψει τη βοήθεια κυρίως τοπικών επιχειρήσεων οι οποίες συνέβαλαν στην ολοκλήρωση της εκδήλωσης με τη χορηγία κατάλληλου εξοπλισμού και διαφόρων αλμυρών και γλυκών εδεσμάτων, αλλά και αναψυκτικών.

Η Centaurus Racing, αφότου ολοκλήρωσε την εκδήλωση και παρουσίασε το Pholus, δεν επαναπαύεται και προετοιμάζεται να σαρώσει στους διαγωνισμούς, καθώς αναχωρεί αρχές Αυγούστου για το διαγωνισμό της Τσεχίας, δηλώνοντας συμμετοχή για 5η συνεχόμενη χρονιά, συνεχίζει με την πρώτη της παρουσία στην Κροατία και στην πίστα Bugatti Rimac Test Track, κάνοντας στα μισά του Αυγούστου μια δυναμική επιστροφή στον πιο απαιτητικό διαγωνισμό, αυτόν της Γερμανίας, με τελική πορεία τον πρώτο διαγωνισμό στην πατρίδα της ομάδας, ο οποίος θα διεξαχθεί στο Αυτοκινητοδρόμιο Σερρών.

Καλή επιτυχία στην Centaurus Racing και στο πρώτο της ηλεκτρικό!